STA บวกแรง 2 วันติด ล่าสุดพุ่งต่อ 4% รับออเดอร์ทะลัก-ผลงาน Q2 เด่น
STA บวกแรง 2 วันติด ล่าสุดพุ่งต่อ 4% รับออเดอร์ทะลัก-ผลงาน Q2 ฉายแววเด่น
STA บวกแรง 2 วันติด ล่าสุดพุ่งต่อ 4% รับออเดอร์ทะลัก-ผลงาน Q2 ฉายแววเด่น
20 พ.ค. 2563

ผู้สื่อข่าวรายงานว่า บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 10.25 น. อยู่ที่ระดับ 18.30 บาท บวก 0.70 บาท หรือ 3.98% ด้วยมูลค่าซื้อขาย 316.87 ล้านบาท 
บล.ฟินันเซีย ไซรัส ระบุในบทวิเคราะห์ฯแนะ”เก็งกำไร”หุ้น บมจ.ศรีตรังแอโกรอินดัสทรี (STA) แนวโน้มกำไรไตรมาส 2/63 สดใสต่อจากธุรกิจถุงมือยางที่ดีขึ้นจากไตรมาสก่อน เพราะรับรู้กำลังการผลิตใหม่เต็มไตรมาสและราคาขายปรับขึ้นตามความต้องการใช้ที่มากขึ้นและมีคำสั่งซื้อยาวถึงกลางปีหน้าแล้ว ส่วนธุรกิจยางธรรมชาติมีแนวโน้มชะลอเล็กน้อย ปริมาณขายลดลงตามความต้องการยางล้อที่ลดลง ราคาขายลดแต่ยังสูงกว่าราคายางโลก
สำหรับแนวโน้มช่วงครึ่งปีหลัง (H2/63) ชะลอลงเพราะถือบริษัท ศรีตรังโกลฟส์ (ประเทศไทย) จำกัด (มหาชน) หรือ STGT ลดลงจาก 81% เหลือ 56% ภายหลังการ IPO ของ STGT พร้อมปรับประมาณการกำไรปีนี้ขึ้น 30% เป็น 2.4 พันล้านบาท และปรับราคาเป้าหมายขึ้นเป็น 20 บาท
 